Joël 2:32 En elkeen wat die Naam van die HERE aanroep, sal gered word; want op die berg Sion en in Jerusalem sal daar ontkoming wees soos die HERE gesê het, en onder die vrygeraaktes die wat die HERE sal roep.
Dit is tog duidelik dat daar ’n verdere oplewing van die gawes van profesie sal wees voor die dag van die Here! Jy verstaan tog dat die teks eskatologies na die laaste dae beweeg van die tydperk van die vroeë kerk in die konteks van die gedeelte voorgehou. Jy sien as jou skrifuitleg korrek is, sal jy kan sien dat daar ’n patroon is in die Skrif wat duidelik wys dat die patroon herhaal. Soos dit in die vroeë dae van die kerk was, gaan dit wees in die laaste dae voor die Here se terugkeer. As jy hier slegs met ’n histories grammatikale manier van uitleg kyk kan jy tog steeds sien dat dit duidelik uit die teks kom. As jy dit nie kan sien nie moet ’n mens erns maak met jou skrifuitleg omdat jy nie eers die op die oog af histories grammatikale betekenis kan waarneem nie.
As jy redeneer dat dit klaar afgehandel is vertolk jy nie die skrifgedeelte korrek nie en word die volledige bedoeling van die teks beperk. Dit is ’n algemene fout van mense onder andere wat dink ons is nou in die millennium omdat hulle nie die patroon en ooreenkomste van die eerste koms van die Here en die 2de koms kan onderskei en dan behoorlike skrifuitleg aan die hand van die Skrif daarvolgens kan toepas nie. Die finale vervulling word in vele gevalle in ’n patroon aangebied wat volg met verskeie vervullings op mekaar wat bou na die finale.
Ek verdedig net wat ooglopend in die Skrif staan. Daar sal beslis niks nuut wees wat doktrine betref nie.
As ek so daarna kyk lyk dit vir my meer asof dit sal wees om mense te herinner wat in die Woord van die Here staan want ek sien mense hou hulle baie slim ten opsigte van wat duidelik in die Skrif staan! Dit op verskeie terreine van die elementêre dinge terwyl die tyd uithardloop.